CELEX: 32020D0981
Language: lv
Date: 2020-07-07 00:00:00
Title: Komisijas Īstenošanas lēmums (ES) 2020/981 (2020. gada 7. jūlijs) ar ko attiecībā uz ierakstu par Kosovu (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.) to trešo valstu vai to daļu sarakstā, no kurām Savienībā atļauts ievest gaļas produktus un apstrādātus kuņģus, pūšļus un zarnas, groza Lēmuma 2007/777/EK II pielikumu un attiecībā uz sertifikāta paraugu minēto produktu importam no trešām valstīm groza minētā lēmuma III pielikumu (izziņots ar dokumenta numuru C(2020) 4433) (Dokuments attiecas uz EEZ)

9.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 220/4
               
            
         KOMISIJAS ĪSTENOŠANAS LĒMUMS (ES) 2020/981
         (2020. gada 7. jūlijs)
         ar ko attiecībā uz ierakstu par Kosovu (*) to trešo valstu vai to daļu sarakstā, no kurām Savienībā atļauts ievest gaļas produktus un apstrādātus kuņģus, pūšļus un zarnas, groza Lēmuma 2007/777/EK II pielikumu un attiecībā uz sertifikāta paraugu minēto produktu importam no trešām valstīm groza minētā lēmuma III pielikumu
         
            
               (izziņots ar dokumenta numuru C(2020) 4433)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu, 9. panta 2. punkta b) apakšpunktu un 9. panta 4. punkta b) un c) apakšpunktu,
         tā kā:
         
                     (1)
                  
                  
                     Komisijas Lēmums 2007/777/EK (2) nosaka dzīvnieku veselības un sabiedrības veselības aizsardzības prasības, ko piemēro konkrētu gaļas produktu sūtījumu un kādā no minētā lēmuma II pielikuma 4. daļā uzskaitītajiem apstrādes veidiem apstrādātu kuņģu, pūšļu un zarnu sūtījumu (“preces”) importam Savienībā.
                  
               
                     (2)
                  
                  
                     Lēmuma 2007/777/EK II pielikuma 2. daļā ir uzskaitītas tās trešās valstis vai to daļas, no kurām Savienībā atļauts ievest preces, kas apstrādātas vienā no minētajā daļā norādītajiem apstrādes veidiem. Minētā pielikuma 4. daļā ir izklāstīta nespecifiskā apstrāde “A” un specifiskās [īpašās] apstrādes no “B” līdz “F”, kuras uzskaitītas dilstošā iedarbīguma secībā attiecībā uz dzīvnieku veselības risku, ko ar tām paredzēts novērst.
                  
               
                     (3)
                  
                  
                     Turklāt Lēmuma 2007/777 III pielikumā ir sniegts tāda sertifikāta paraugs, kas būtu jāpievieno Savienībā ievest paredzētu preču sūtījumiem.
                  
               
                     (4)
                  
                  
                     Kosova ir lūgusi to iekļaut Lēmuma 2007/777/EK II pielikuma 2. daļas sarakstā kā trešo valsti, no kuras Savienībā atļauts ievest preces, kas iegūtas no mājputniem un saimniecībā audzētiem medījamiem putniem (izņemot skrējējputnus), kuriem ir veikta specifiskā apstrāde “C” vai “D”, un ir iesniegusi attiecīgo informāciju. Jo īpaši Kosova ir sniegusi garantijas attiecībā uz mājputnu cilmes izejvielām, kuru izcelsme ir vai nu dalībvalstīs, vai trešās valstīs, kas apstiprinātas šādu izejvielu eksportam uz Savienību, un attiecībā uz apstrādi, kura šiem produktiem tiks veikta.
                  
               
                     (5)
                  
                  
                     Komisija ir veikusi revīziju Kosovā, lai izvērtētu ieviestās kontroles sistēmas, kas reglamentē eksportam uz Savienību paredzētu mājputnu gaļas produktu ražošanu. Ņemot vērā minētās revīzijas labvēlīgo iznākumu un Kosovas sniegtās garantijas attiecībā uz gaļas produktu ražošanā izmantotās mājputnu gaļas izcelsmi un apstrādi, Kosovu ir lietderīgi iekļaut Lēmuma 2007/777/EK II pielikuma 2. daļas tabulā, lai Savienībā ievestu mājputnu un saimniecībā audzētu medījamo putnu (izņemot skrējējputnus) gaļas produktus, kam veikta specifiskā apstrāde “C” vai “D”.
                  
               
                     (6)
                  
                  
                     Lēmuma 2007/777/EK III pielikumā iekļautais veterinārā sertifikāta paraugs gaļas produktu, apstrādātu kuņģu, pūšļu un zarnu importam attiecas uz gaļas produktiem, kas gatavoti no mājputnu gaļas, kuras izcelsme ir dalībvalstī vai kura atbilst Komisijas Regulā (EK) Nr. 798/2008 (3) noteiktajām dzīvnieku veselības prasībām importam Savienībā, un nosaka, ka gaļai jāveic nespecifiskā apstrāde “A”, kas noteikta Lēmuma 2007/777/EK II pielikuma 4. daļā
                  
               
                     (7)
                  
                  
                     Tomēr veterinārā sertifikāta prasības neattiecas uz mājputnu gaļu, kuras izcelsme ir dalībvalstī vai kura atbilst Regulā (EK) Nr. 798/2008 noteiktajām dzīvnieku veselības prasībām attiecībā uz importu Savienībā un kurai jāveic viena no Lēmuma 2007/777/EK II pielikuma 4. daļā noteiktajām specifiskajām apstrādes metodēm. Ņemot vērā to, ka produkta specifiskā apstrāde jāveic neatkarīgi no gaļas produktu gatavošanā izmantotās svaigās gaļas izcelsmes, un ar šādu praksi saistītos niecīgos riskus mājputnu veselībai, Lēmuma 2007/777/EK III pielikumā sniegtajā veterinārā sertifikāta paraugā attiecībā uz gaļas produktiem un apstrādātiem kuņģiem, pūšļiem un zarnām būtu jāiekļauj sertifikācijas noteikums attiecībā uz minēto konkrēto situāciju.
                  
               
                     (8)
                  
                  
                     Tāpēc Lēmums 2007/777/EK būtu attiecīgi jāgroza.
                  
               
                     (9)
                  
                  
                     Lai dalībvalstis un nozare varētu pielāgoties jaunajām prasībām, būtu jāatvēl saprātīgs pārejas periods (četri mēneši), pirms grozītā veterinārā sertifikāta parauga lietošana kļūst obligāta.
                  
               
                     (10)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            
               1.   Lēmuma 2007/777/EK II pielikumu groza saskaņā ar šā lēmuma I pielikumu.
            
            
               2.   Lēmuma 2007/777/EK III pielikumu groza saskaņā ar šā lēmuma II pielikumu.
            
         
         
            2. pants
            Pārejas periodā līdz 2020. gada 10. novembrim dalībvalstis joprojām atļauj ievest Savienībā gaļas produktu un apstrādātu kuņģu, pūšļu un zarnu sūtījumus, kam pievienots sertifikāta paraugs, kurš izdots saskaņā ar Lēmuma 2007/777/EK III pielikumā doto paraugu, kas bija piemērojams pirms grozījumiem, kuri izdarīti ar šo lēmumu, ja vien sertifikāts ir izdots ne vēlāk kā 2020. gada 10. oktobrī.
         
         
            3. pants
            Šis lēmums ir adresēts dalībvalstīm.
         
         
            Briselē, 2020. gada 7. jūlijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (*)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.
         
            (1)  OV L 18, 23.1.2003., 11. lpp.
         
         
            (2)  Komisijas Lēmums 2007/777/EK (2007. gada 29. novembris), ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).
         
            (3)  Komisijas Regula (EK) Nr. 798/2008 (2008. gada 8. augusts) par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).
      
      
         
            I PIELIKUMS
            Lēmuma 2007/777/EK II pielikuma 2. daļu groza šādi:
            
                        1)
                     
                     
                        starp ierakstu par Urugvaju un ierakstu par Dienvidāfriku iekļauj šādu ierakstu par Kosovu:
                        
                                    ISO kods
                                 
                                 
                                    Izcelsmes valsts vai tās daļa
                                 
                                 
                                    1. Mājas liellopi
                                    2. Saimniecībā audzēti medījamie pārnadži (izņemot cūkas)
                                 
                                 
                                    Mājas aitas/kazas
                                 
                                 
                                    1. Mājas cūkas
                                    2. Saimniecībā audzēti medījamie pārnadži (cūkas)
                                 
                                 
                                    Mājas nepārnadži
                                 
                                 
                                    1. Mājputni
                                    2. Saimniecībā audzēti medījamie putni (izņemot skrējējputnus)
                                 
                                 
                                    Saimniecībā audzēti skrējējputni
                                 
                                 
                                    Mājas truši un saimniecībā audzēti zaķu dzimtas dzīvnieki
                                 
                                 
                                    Savvaļas medījamie pārnadži (izņemot cūkas)
                                 
                                 
                                    Mežacūkas
                                 
                                 
                                    Savvaļas nepārnadži
                                 
                                 
                                    Zaķu dzimtas savvaļas dzīvnieki (truši un zaķi)
                                 
                                 
                                    Savvaļas medījamie putni
                                 
                                 
                                    Savvaļas sauszemes zīdītāji (izņemot nagaiņus, nepārnadžus un zaķu dzimtas dzīvniekus)
                                 
                              
                                    “XK
                                 
                                 
                                    Kosova (*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C vai D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”
                                 
                              
                  
                        2)
                     
                     
                        tabulas beigās starp zemsvītras piezīmi (3) un zemsvītras piezīmi (*) iekļauj šādu zemsvītras piezīmi:
                        
                                    “(4)
                                 
                                 
                                    Attiecībā uz gaļas produktiem un apstrādātiem kuņģiem, pūšļiem un zarnām, kas gatavoti no svaigas gaļas vai nu no Eiropas Savienības dalībvalsts, kura atbilst Direktīvas 2002/99/EK 3. panta prasībām, vai no trešās valsts, kura attiecībā uz mājputnu gaļas importu Savienībā ir norādīta Regulas (EK) Nr. 798/2008 I pielikuma 1. daļas sarakstā.”;
                                 
                              
                  
                        3)
                     
                     
                        tabulas beigās starp zemsvītras piezīmi (****) un zemsvītras piezīmi XXX iekļauj šādu zemsvītras piezīmi:
                        
                                    “(*****)
                                 
                                 
                                    Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.”
                                 
                              
                  
      
      
         
            II PIELIKUMS
            Lēmuma 2007/777/EK III pielikumu groza šādi:
            dzīvnieku veselības un sabiedrības veselības aizsardzības sertifikāta parauga II.1. daļas II.1.3. punktā attiecībā uz noteiktiem gaļas produktiem un apstrādātiem kuņģiem, pūšļiem un zarnām, ko paredzēts ievest Eiropas Savienībā no trešām valstīm, pēc trešās iespējas iekļauj šādu tekstu:
            
                         
                     
                     
                        “(2) vai
                        
                        
                                    [II.1.3.1.
                                 
                                 
                                    ir bijusi pakļauta Lēmuma 2007/777/EK II pielikuma 4. daļas B, C vai D punktā minētajai specifiskajai apstrādei, kas attiecībā uz izcelsmes trešo valsti vai tās daļu ir noteikta attiecīgo sugu dzīvnieku gaļai saskaņā ar Lēmuma 2007/777/EK II pielikuma attiecīgi 2. vai 3. daļu, un:
                                 
                              
                                     
                                 
                                 
                                    (2) vai nu
                                    
                                    
                                                [II.1.3.1.1.
                                             
                                             
                                                ir no Eiropas Savienības dalībvalsts un atbilst Direktīvas 2002/99/EK 3. panta prasībām;]
                                             
                                          
                              
                                     
                                 
                                 
                                    (2) vai
                                    
                                    
                                                [II.1.3.1.1.
                                             
                                             
                                                ir no trešās valsts, kas attiecībā uz Savienībā importētu mājputnu gaļu minēta Regulas (EK) Nr. 798/2008 I pielikuma 1. daļas sarakstā, un ir no saimniecībām vai – attiecībā uz savvaļas medījamiem putniem – nonāvēti teritorijās, kurās 10 km rādiusā, attiecīgā gadījumā ietverot kaimiņvalsts teritoriju, vismaz iepriekšējo 30 dienu laikā nav bijis augsti patogēnās putnu gripas vai Ņūkāslas slimības uzliesmojuma.]”